AksaraLLM/aksara-bahasa-daerah-v1 huggingface dataset:
Mudik inggih punika filem komedi Indonesia ingkang dipunrilis wonten ing 8 September 2011, fil punika dipunsutradarani Muchyar Syamas sarta dipunparagani Irwansyah saha Wiwid Gunawan.

Sinopsis 
Gunadi ngraos kirang begja, wiwit tiga taun ing Jakarta piyambakipun déréng angsal pakaryan, wondéné sampun dipunsuwun déning ramanipun supados riyaya wangsul ing dhusun, utawi mudik. Sampun tiga taun Lestari nengga kanggé dipungarwa. Rama saha ibunipun Lestari ugi sampun ngrestui gegayutan punika kanthi boten nyuwun emas kawin kang warna-warni, inggih punika namung piranti salat, tunai. Pramila, kanthi sabab punika Gunadi madosi arta kanggé mudik saha nggarwa kekasihipun.
Kulawarga Iskandar, pejabat ing Kementerian Sarana Publik, ugi puyeng mikiraken prekawis mudik riyaya. Minangka petinggi ing ibu kutha. Iskandar dipunanggep warga dhusun Wonosalam, Yogyakarta, minangka tiyang ingkang sukses, saben taunipun Iskandar ngawontenaken open house, Iskandar ugi nyediakaaen kurma Arab kang dipunpundhut ing Tanah Abang, ugi piranti salat kang dipunbagikaken ing sadaya warga dhusun.
Martono, ipar saha réncang satunggal kos Gunadi sampun nyuwun sémahipun wangsul ugi nglampahaken siyam ing dhusun inggih punika Wanagiri, nanging dipuntolak déning Martono. Piyambakipun ajeng siyam wonten ing kutha krajan kemawon. Kathah rejeki ingkang boten saged dipunlangkungi. Sémah Martono saweg nggarbini, kanthi mbetahaken arta kanggé biaya persalinan.
Sanés malih prekawis mudik ingkang dipunalami déning Kuncoro saha Yustina, sampun 8 taun Kuncoro asring ngajak kaluwarganipun mudik dhateng Jawa tengah, wondéné Yustina déréng naté ngraosaken dinten sapindha riyaya ing dhusun, Bukit Tinggi. Kalih putranipun ugi déréng naté sungkeman kaliyan éyangipun.
Gunadi gadhah ide sasampunipun makaryan ing kulawarga Iskandar minangka sopir. Prekawis dumugi: Wulan, ingkang biyasa kawin kontrak kaliyan tiyang Arab, tresna kaliyan Gunadi. Wulan dipuntolong déning Gunadi rikala dipunusir sémah kontrakipun, nanging sasampunipun Wulan mangertosi manawi Gunadi ajeng nggarwa Lestari, piyambakipun sedhih saha tindak tebih saking Gunadi kanthi alesan Gunadi boten njagi kapitadosanipun: nganggé mobil kanggé plesir kaliyan Wulan, Gunadi dipunpecat kanthi nampi pesangon namung kalih atus èwu.

Cathetan suku

Pranala njaba 
 Ulasan di Cineplex

Film komedi Indonesia
Film Indonesia taun 2011
Terubuk utawi Tenualosa macrura punika satunggaling iwak laut ingkang nyebaripun winatesan sanget ing perairan estuarin ing wewengkon Pulo Bengkalis Riau. Ulam terubuk punika gadhah sipat hermafrodit proandri bilih sadaya siklus gesangipun dipunlampahi kirang langkung 2 taun (18 wulan). Wonten ing taun kapisan gesanging ulam terubuk dipunlampahi minangka ulam lanang dipunwastani pias. Lajeng manawi taun kaping pindho gantos dados ulam wadon dipunwastani terubuk. Pemijahan ulam terubuk saben taun ing kiwa-tengené muara lèpèn Siak . Ulam terubuk punika dados simbol laladan kanggé kabupatèn Bengkalis .

Morfologi 

Dawanipun ulam terubuk punika 110-345 mm. Ulam terubuk ingkang lanang gadhah ukuran 110-210 mm, lajeng ingkang wadon 100-340 mm. Nanging cacahing ulam wadon langkung sakedhik tinimbang ulam terubuk ingkang lanang. Umur ulam terubuk kirang langkung 135-540 dinten. Fekunditas ulam punika antawisipun 30.000 dumugi 375.000 butir endhog kanthi dawa ulam 225 mm dumugi 345 mm. Fekunditas endhog ulam punika langlung alit bilih dipuntandingaken kaliyan ulam terubuk ingkang wonten ing Serawak, Malaysia (T.toli) kanthi jumlah fekunditas dumugi 1,2 juta .

Ulam terubuk punika ulam ingkang mangan jinis tuwuhan, plankton cacing, moluska, crustacea, branchyura, serbuk gergaji lan sanèsipun. Populasi ulam terubuk sapunika mangandhap amargi dipunburu terus-terusan .

Populasi 
Ulam terubuk punika saged kapanggih wonten ing pasisir. Jinis spésies ulam terubuk ingkang wonten ing donya inggih punika kados ingkang wonten ing ngandhap punika:
 Ulam terubuk ing Indonesia (Tenualosa macrua)
 Ulam terubuk ing Malaysia (T.toli)
 Ulam terubuk ing Hilsa India (T. ilisha)
 Ulam terubuk ing Cina (T. reevesii)
 Wonten ing Lèpèn Mekong (T. thibaudeaui)

Ulam terubuk kagolong ulam tropis (Tenualosa macrura) ingkang sadèrèngipun kapanggihaken ing sadaya laladan estuaria lan perairan pasisir Sumatra lan Kalimantan ingkang kalebet laladan basis pangembangan ulam. Satunggaling laladan ingkang sapunika taksih saged manggihaken ulam terubuk inggih punika wonten ing perairan Bengkalis, Provinsi Riau. Ekosistem Kabupatèn Bengkalis piyambak ing wana dataran andhap, rawa gambut, wana pasisir, wana mangrove, lan estuaria.

Aji jual ingkang ageng saking ulam terubuk punika sanès wonten ing ulamipun, nanging wonten ing ednogipun ingkang kawéntar échonipun. Kabupatèn Bengkalis ingkang gadhah habitat ulam terubuk paling ageng punika kawéntar kanthi sebutan Kota Terubuk amargi kathah tiyang ingkang pados masakan endhog punika ing kutha Bengkalis.

Cathetan suku 

Iwak
Baronang (Siganus Sp) punika iwak laut ingkang kalebet famili Siginidae. Ulam baronang dipunkenal kaliyan masarakat kanthi nama ingkang béda-béda. Kados ing Pulo Seribu dipunwastanii kea-kea, ing Jawa Tengah biawas,  para warigaluh ing Pulo Maluku mastani samadar. Manawi wonten ing Basa Inggris ulam punika dipunwastani rabbitfish awit saking ulam baronang punika mangan tuwuhan (rumput laut) lan caranipun mangan punika rapi kados mesin pemangkas rumput.  Ulam Baronang kalebet salah satunggaling ulam ingkang dados remening para pemancing ing sagara .

Ciri-ciri 
Ulam Baronang kalebet ulam hèrbivor kanthi dawanipun ulam ageng 20-45 cm. Awakipun pipih lateral lan mbujur, dipuntutup kaliyan sisik alit. Tutukipun alit posisi terminal kanthi rahahng dipuntutup kaliyan untu-untu. Wonten ing punggung dipuntutup kaliyan eri tajem ingkang ngarah mangajeng. Eri punika ngandut wisa utawi racun ingkang saged matèni tiyang diwasa lan ugi saged damel gerah. Nanging daging saking ulam punika aman manawi dipundhahar manungsa .

Jinis-jinis 
Wonten ing Indonésia wonten jinis-jinis ulam baronang ingkang kados ing ngandhap punika:
 Siganus Guttatus utawi Orange Spotted Spinefoot (baronang tompel).
 Siganus Javus utawi Streaked Spinefoot (baronang angin).
 Siganus Canaliculatus utawi White Spotted Spinefoot (baronang susu).
 Siganus Virgatus utawi Barehead Spinefoot (baronang kalung).
 Siganus Stellatus utawi Brown Spotted Spinefoot (baronang lada).
 Siganus Vermiculatus utawi vermiculated Spinefoot (baronang bathik).

Variasi jumlahing endhog ulam baronang kanthi dawa 22-27 cm punika ing antawisipun 200.0000-1.300.000 butir. Juwana baronang S. guttatus kanthi ukuran D35 bobotipun saged dumugi 50 gram utawi dawanipun 12 cm ing 115 dinten. Lajeng ulam baronang ingkang jinis S. canaliculatus bobotipun saged dumugi 93 gram/ékor ing dangu 5 wulan miara saking bibit kanthi ukuran 25 gram/ékor .

Ulam baronang punika saged kénging parasit kados dinoflagelata, inggih punika Amyloodinium ocellatum. Organ ingkang kaserang inggih punika pérangan angsang lan kulit. Ulam ingkang kaserang déning parasit punika katingal bilih nailka wonten toya renang kanthi megap-megap wonten ing lumah toya. Lajeng medal warna merali ing kiwa-tengené lambé lan tandha-tandha anémia.

Cathetan suku 

Iwak
Iwak beracun
Iwak buntak utawa iwak bluntak (Tetraodontidae) punika famili saking ulam muara lan sagara saking ordho Tetraodontiformes . Kanthi morfologi, ulam ingkang sami ing famili punika wujud ulam landak ingkang gadhah balung wingking wiyar lan ageng (boten kados yulang wingking Tetradontidae ingkang langkung tipis lan namung katingal nalika ulam punika nggembung). Nama ilmiah punika merujuk dhateng waja ageng ingkang kapasang wonten ing rahang inggil lan ngandhap ingkang kaginakaken ngremukaken thothok crustacea lan moluska mangsanipun. Ulam buntal punika gadhah nama warna-warna ingkang bentèn saben tlatah. Kados ing Indonesia kawéntar kanthi nama buntal lan buntek. bilih wonten Basa Inggris dipunwastani Balloonfish lan Globefish .

Ulam buntal punika dipunpitadosi minangka vertebrata paling beracun nomer kalih sasampunipun Katak Racun Emas. Organ-organ dalem kados hati lan kulit ulam punika gadhah racun nanging wonten spesiès saking jinis ulam punika ingkang dagingipun dados panganan ing Jepang (dipunastani 河豚, dipunwaos fugu), Koréa (dipunwastani bok), lan Cina (dipunsebut 河豚 he2 tun2) .

Ulam buntal padatanipun nganggu pemancingan amargi ulam punika asring nyambar senar lan medhot senar nganggé untunipun ingkang landhep. Taksonomi ulam buntal punika kapisan dipuntepangaken déning Linnaeus nalika taun 1758 .

Awak ulam buntal punika saged ngembang kados balon lan saged medalaken eri landhep kanthi tujuan njagi piyambakipun saking musuh. Spesiès punika padatanipun saged tuwuh dumugi 8-14 inci (20-35 cm), dumugi maksimun 20 inci (50 cm) lan nyebar wonten ing perairan tropis ing donya. Ulam buntal punika prédator nalika wanci dalu, padatanipun ndelik wonten ing selaning karang nalika awan lan manawi ndalu pados panganan.

Racun 
Ulam punika ngandhut racun ing pérangan jero. Racun punika dipunwastani Tetrodotoksin (TTX). Dosis ingkang damel mati ulam buntal kanggé manungsa dipunkinten-kinten 2 mg TTX. Racun punika saged damel mati lan reaksi dhateng korbanipun ing wekdal kirang saking setengah jam. Tandha-tandha keracunan TTX punika dipunwiwiti déning rasa mual, muntah-muntah, mati rasa ing gronggongan lambé, salajengipun medal gangguan fungsi syaraf kanthi tandha rasa gatel ing lambé, sikil, lan tangan. Tandha-tandha salajengipun dados lumpuh lan kematian .

Cathetan suku 
Belanja Baju dan kemeja murah hanya di autoglopedia 

Iwak
Iwak sagara
Kerapu utawi manawi wonten ing Basa Inggris dipusebut grouper punika salah satunggaling iwak saking kelas Actinopterygii. Ulam kerapu saking spésies Serranidae . Ingkang mbédakaken saking saben spesiès punika saking warna lan coraking awak ingkang unik saben spésies.

Kathahipun saking spésies ulam punika kalebet komoditas ingkang cekap laris ing pasaran. Kerapu punika aklebet ulam demersal ingkang remen ing perairan karang utawi ing gua-gua ing dhasaring perairan. Ulam kerapu punika karnivora ingkang kagolong boten aktif punika gampin dipun-budidayakaken amargi gadhah daya adhaptasi ingkang inggil.

Wonten ing siklus gesangipun, ulam kerapu wonten ing perairan dangkal 0.5 dumugi 3 mèter. Lajeng manawi sampun ageng pindah dhateng papan ingkang langkung jero malih kinten-kinten 7-40 mèter. Wonten ing Indonesia, ulam kerapu kathah kapanggih wonten ing perairan Pulo Sumatera, Jawa, Sulawesi, Ambon, lan Pulo Buru.

Jinis-jinis 
Jinis-jinis ulam kerapu ingkang wonten ing Indonesia punika kados wonten ing ngandhap punika:
 Brown-Marbled Grouper (Kerapu macan). Ulam kerapu jinis punika gadhah habitat alami sagara, sagara ingkang dangkal, subtidal aquatic beds, karang lan laguna pasisir. Ulam kerapu jinis macan gadhah sipat noktunal inggih punika nalika wanci awan langkung kathah ndelik wonten ing sela-selaning karang lan nindakaken aktivitas nalika wanci dalu kanggé pados panganan .
 Humpback Grouper utawi Panther Grouper (Kerapu bèbèk). Khusus wonten ing Australia kawéntar kanthi sebutan Barramundi Cod. Kerapu bèbèk punika kalebet komoditas ulam ingkang laris wonten ing pasaran .
 Coral Trout (Kerapu sunuk). Saking jinis punika kapérang malih dados ulam kerapu kanthi noda biru Plectropomus Laevis, kerapu sunuk biyasa Plectropomus Leopardus, kerapu kanthi waja kegaris Plectropomus Malculatus. Jinis ulam kerapu sunuk punika ingkang dados sasaran utami kanggé para pemancing wonten ing tlatah karang sepanjang Pasisir Queensland .
  Greasy Grouper utawi Arabian Grouper (Kerapu kayu). Dawanipun ulam punika saged dumugi 75 cm, kepala lan awakipun gadhah warni klawu. Kerapu kayu punika gesang wonten ing kawasan toya bening lan karang ing sagara ingkang jero sanget .

Wonten ing siklus gesangipun ulam kerapu, padatanipun ulam kerapu ingkang enèm gesang wonten ing perairan karang pasisir kanthi jero 0,5-3 mèter, salajengipun nalika diwasa pindhah dhateng perairan ingkang langkung jero ing antawisipun 7-40 mèter. Endog lan lava ulam punika asifat pelagis, déné kerapu enèm lan diwasa asifat demersal .

Cathetan suku 

Iwak
Serranidae
Matéri Pasinaon
Miturut John Dewey (ing sajeroning Nana, 1997:27) matéri pasinaon lan métode reflektif ing sajeroning nggolèk cara ngebaraké masalah yaiku prosès mikir, ati. Ing prakara iki, matéri pasinaon digawé kanthi kanthi logis, lan sistematis, kanthi wujud:
 Téyori, sakprangkat konstruk lan konsèp, yaiku préposisi kang duwé gandhèng cènèng, kang njlèntrèhaké pamanggih sistematik ngèngingi tandha-tandha kanthi mantha gegayutan antarané variabel - variabel kanthi maksud njlèntrèhaké lan ngramal tandha-tandha mau.
 Konsep, yaiku salah sawijiné abstraksi kang digawé déning organisasi saka kang mligi, minangka dhéfinisi singkat saka golongan fakta utawa tandha-tandha.
 Generalisasi, yaiku dudutan umum dhedhasar prakawis - prakawis kang mligi, sumberé saka analisis, pamanggih utawa pambuktèn panalitèn.
 Prinsip, yaiku idé utama, pola skéma kang ana ing sajeroning matéri kang ngrembakakaké gayutan antarané konsèp liya.
 Prosedur, yaiku seri urutané ing sajeroning matéri pasinaon kang kudu dialokaké murid.
 Fakta, informasi mligi ing matéri kang dianggep wigati.
 Istilah, tembung - tembung kang anyar lan mligi kang kawanuhaké ing matéri.
 Tuladha, prakara utawa tumindak utawa prosès kang tujuané kanggo nggawé cetha njlèntrèhan utawa pamanggih.
 Dhéfinisi, yaiku njlèntrèhan ngèngingi makna utawa pangertosan ngèngingi tembung.
 Preposisi, yaiku cara kang nggunakaké kanggo njlèntrèhaké matéri pasinaon kanggo upaya nggayuh ancas kurikulum.

Cathetan sikil
Baung utawa Beong punika nama golongan iwak ingkang kalebet dhateng marga Hemibagrus, suku Bagridae . Ulam punika nyébar wonten ing India, Cina kidul lan Asia Tenggara. Namanipun ulam baung saben tlatah punika bènten-bènten kados iwak eri, baong, baon (Mly.), bawon (Btw.), senggal utawi singgah (Sd.), tagih utawi tageh (Jw.), niken, siken, tiken, tiken bato (Kalteng), lan sanèsipun. Ulam baung taksih satunggal kerabat kaliyan iwak lélé, nama marganipun Hemibagrus ingkang saking Basa latin Hemi ateges setengah lan bagrus ingkang dipunpendhet saking pelafalan Muhazab bagre awit pituturan Yunani pagros (nama jinising ulam laut) .

Morfologi 
Wujudipun ulam baung punika dawa, lunyu, boten gadhah sisik, kepala ageng lan depres kanthi tigang pasang sungut ing kiwa tengen tutuk lan sepasang malih ing lubang pernafasan. Kajawi punika dawanipun sungut rahang nginggil dumugi sirip dubur. Wonten ing sirip dhadha lan punggung gadhah eri patil. Ulam baung gadhah sirip lemak(adipose fin) ing sakwingkingipun sirip punggung .

Panyebaran 
Distribusi ekologis ulam baung punika perairan tawat, kali utawi lèpèn, tlaga ugi wonten ing muara lèpèn lan padatanipun kapanggihaken wonten ing tlatah banjir. Ulam baung ugi saged gesang wonten ing kolam kanthi dhasaripun wujud wedhi lan watu. Ing Jawa Kulon, ulam baung kathah kapanggihaken wonten ing Lepen Cidurian lan Jasinga Bogor amargi toyanipun cethèk (45 mèter) kanthi kecerahan 100 % .

Ulam punika remel damel gerombolan wonten ing dhasaring perairan lan damel sarang wujud bolongan ingkang lunak kanthi ilining toya ingkang kalem. Ulam baung remen ugi kaliyan papan-papan ingkang boten katingal lan boten aktif medal saking sarang sadèrèngipun dinten peteng. Nalika sampun dalu, ulam punika pados mangsa nanging namung wonten ing kiwa-tengené sarang. Distribusi géografis ulam baung punika wonten perairan Indonesia, Hindia Timur, Indocina, lan Thailand.

Jinis kelamin 
Jinis kelamin ulam baung punika saged katingal kanthi cara nyigar weteng lan ningali gonad lan ciri-ciri morfologis. Gonad ulam baung wadon lan ulam baung ingkang lanang mapan wonten ing rogga weteng pérangan dorsal intestin. Gonad ulam ulam saged katingal manawi ukuran ulam punika kirang langkung 20 cm. Awit saking punika ulam baung ingkang langkung alit saking ukuran mau saged kabédakaken kanthi ningali lubanging genital.

Penyakit 
Penyakit ingkang asring nyerang ulam baung punika ichthyopthirius multifiliis utawi langkung kawentar kanthi nama white spot (bintik putih) .

Panganan 
Kebiasaan mangan ulam baung punika asifat noktural, inggih punika aktivitas kagiyatan gesangipun langkung kathah wonten ing wanci dalu, Kajawi punika, ulam baung remen ndelik wonten ing liang-liang pinggirin lèpèn papan gesangipun. WOnten ing alam, ulam baung kalebet kéwan pemakan menapa kemawon utawi omnivora. Nanging wonten ugi ingkang nglebetaken ulam punika dhateng golongan kéwan ingkang mangan daging (karnivora) amargi ulam punika langkung kathah mangan kéwan-kéwan alit kados ta ulam-ulam alit, urang-urang alit, remis, insekta, moluska, lan suket.

Cathetan suku 

Iwak
Toman kanthi nama ilmiah Channa micropeltes punika nama jinis iwak saking suku iwak gabus (Channidae) . Ulam toman punika gadhah wujud awak ingkang mirib kaliyan iwak gabus. Ulam punika saged tuwuh ageng dumugi langkung saking satungga; mèter lan dados spésies ingkang paling ageng kang sukunipun.

Ulam toman manawi wonten Basa Inggris kawéntar kanthi nama red snakehead dhedhasar warni awakipun nalika taksih enèm. Utawi Malabar snakehead. Nama snakehead dhedhasar wujud kepalanipun ingkang mirib kaliyan ula. Nama ilmiah kanggé ulam punika Channa micropeltes .

Ulam punika gadhah kepala lan tutuk ingkang ageng lan waja ingkang landhep. Awak lan buntutipun bunder. Ulam ingkang sampun diwasa gadhah warni ireng radi biru, wetengipun radi putih. Anak ulam toman gadhah warni abang kanthi garis ireng wonten ing awakipun. Ulam toman saged tuwuh dumugi 1,5 mèter dawanipun. Ulam punika kagolong ulam ingkang buas, inggih punika prédator ingkang mangsa sadaya jinis ulam sanèsipun saha insekta lan kodok .

Panyebaran 
Ulam toman punika nyebar kanthi wiyar wonten ing Indonesia, pérangan kulon (Sumatra, Jawa, Kalimantan, lan Pulau sanèsipun), Malaysia, Thailand, Laos, Vietnam, India lan Myanmar. Kawontenanipun ing India sisih barat daya (Tamilnau lan Kerala) radi janggal amargi kapisah kirang langkung 2500 km saking wewengkon sebaran sanèsipun ing Asia Tenggara. Kinten-kinten ulam punika dipunbeta mlebet ing India déning peradaban manungsa sadèrèngipun abad kaping 19. Habitat ulam punika wonten ing lepen, tasik, lan jeram .

Pemanfaatan 
Ulam toman punika kalebet salah satunggaling jinis ulam kanthi jinis toya tawar ingkang katahh dipunremeni. Daging ulam punika lembut ndadosaken ulam toman salah satunggaling favorit kanggé iwak bakar, dipungulé, utawi dipunmasak sup. Ulam punika ugi asring dipunasinaken lajeng dipunsadé dhateng Jawa minangka ulam gabus asin. Wonten ing Singapura, ulam toman dipunpiara ing kolam-kolam lan saluran kanggé rekreasi. Ulam punika dipunremeni déning para pemancing amargi tarikaninpun ingkang kuat nalika nyamber umpan. Ulam toman ingkang taksih enèm gadhah warni ingkang éndah lan dipunremeni dados ulam ing akuairum. Awit saking punika, ulam punika asring dipun-ekspor dados ulam hias dhateng mancanagara, ugi dhateng Amérikah Sarékat .

Cathetan suku 

Iwak
Arcturus utawa bintang Biduk (α Boo / α Boötis / Alpha Boötis) () ya iku bintang kang ingkang padhang piyambak ning rasi Boötes, lan bintang ingkang padhang piyambak kaping teluné ning langit nalika bengi, karo magnitudo tampak −0.05, sawisé Sirius dan Canopus. Anannging manawa sistem bintang Alpha Centauri dianggep mung saobyek, mula predikat mau kudu diwenehaké maring Alpha Centauri. Sistem bintang Alpha Centauri iku ana rong bintang padhang kang cedhak banget mula ora bisa dipisahaké nalika meruhi, lan katon luwih padhang tinimbang Arcturus. Arcturus uga digolongaké bintang ingkang padhang piyambak ning belahan langit utara.

Rujukan 

Bintang raksasa
Rasi bintang Boötes
The Script ya iku band aliran musik damél aliran rock ingkang saka nagari Irlandia, ingkang saka kutha Dublin. Band iki uga diwiwiti taun 1996, saka band My Town. Tilas anggotané banjur damél band dadi The Script, ya iku vokalis Danny O'Donoghue, gitaris Mark Sheehan, lan drummer Glen Power.

Diskografi 
The Script (2008)
Science & Faith (2010)
#3 (2012)

Rujukan

Pranala njaba 
 
 The Script di halaman MySpace
 The Script di halaman Billboard.com
 The Script on BalconyTV – Music With Nothing 
 BBC Talking Shop: The Script by Neil Smith, 17 April 2008 di halaman ITV
 BBC Music Club: The Script
 The Script CD review in MTVMexico.com
 Talk You Down Review at Daily Music Book
 The Script Interview in the Virgin Red Room
 Project This = Love, home to the only charity group for fans of The Script 

Grup musik Irlandia
Rolando Jorge Pires da Fonseca kondhang kanthi jeneng Rolando () ya iku juru main bal-balan sing kewarganagaraané Portugal sing main kanggo klub F.C. Porto ing posisi  bèg.

Réferènsi

Pranala njaba 

 Stats and profile at Zerozero 
 Stats at ForaDeJogo 
 Portuguese League profile

Lair 1985
Wong urip
Pamain Bèker Donya FIFA 2010
Pamain Bèker Éropah UEFA 2012
Pamain bal-balan Portugal
João Filipe Iria Santos Moutinho () ya iku juru main bal-balan kang kewarganagaraané Portugal kang main kanggo klub F.C. Porto ing posisi glandhang.

Réferènsi

Pranala njaba 
 Stats and profile at Zerozero 
 Stats at ForaDeJogo 
 PortuGOAL profile 

Lair 1986
Wong urip
Pemain Kajuaraan Bal-balan Éropah UEFA 2008
Pamain tengah bal-balan
Pamain Bèker Donya FIFA 2014
Pamain Bèker Éropah UEFA 2016
Pamain bal-balan Portugal
Foraminifera utawi asring dipunwastani foram inggih punika salah satunggaling organisme sèl satunggal ingkang gadhah thothok kalsit lan asring kawastanan rhizopoda (suku semu). Foraminifera kalebet golongan ageng saking krajan protista kanthi pseudopodia. Foraminifera mèmper kaliyan amoeba, nanging amoeba boten gadhah thothok kados foraminifera kanggé ngayomi protoplasmanipun. Cangkang utawi kerangka saking foraminifera saged dipundadosaken pitedah kanggé ngupadi sumber daya lenga, gas alam, kaliyan mineral ing salebeting bumi. Cangkang foraminifera ngandhut kalsium karbonat (CaCO3). Manawi foraminifera mati, thothokipun lajeng mbentuk siti (tanah) globerina. Siti punika ingkang fungsinipun dados pitedah wontenipun sumber lenga. Foraminifera angsal panganan saking kasil fotosintesis alga ingkang nindakaken simbiosis wonten ing sangandhaping thothok foraminifera. Foraminifera padatanipun gesang wonten ing sagara.

Klasifikasi 

Jinis-jinis foraminifera punika manéka warni. Foraminfera dipunklasifikasikaken miturut wangunipun thothok kaliyan miturut caranipun gesang.

Miturut wangun thothok 

Miturut wangun thothokipun, foraminifera dipunpérang dados 3, inggih punika:

 Arenaceous (Foraminifera ingkang thothokipun pasiran). Padatan pinanggih ing tlatah ekstrim, kados ta banyu payau utawi sagara pérangan jero. Dipunwastani pasiran amarga wangunipun lumah thothok katingal kasar kados kepyuran gendhis pasir.
 Porcelaneous (Foraminifera ingkang thothokipun gampingan tanpa pori). Padatanipun gesang kanthi cara solitèr, inggih punika mblusukaken thothokipun ing salebeting sédhimèn, kejawi tutugipun (aperture) ingkang methungul ing lumah sédhimèn.
 Hyalin (Foraminifera ingkang thothokipun gampingan wonten porinipun). Foraminifera jinis punika gadhah variasi wangun thothok ingkang kathah sanget, kados ta lampu kristal kanthi ornamen ingkang njlimet, bening, kaliyan kinclong.

Miturut caranipun gesang 

Miturut caranipun gesang, foraminifera dipunpérang dados 2, inggih punika:

 Feraminifera plantonik, gesang ing tlatah banyu kaliyan kasebar ing sagara-sagara tarbuka kanthi jeronipun banyu langkung saking 10 mèter.
 Feraminifera bentik, gesang ing lapisan sédhimèn ngantos jeonipun puluhan sèntimèter.

Cathetan suku 

Biologi
Protista
Organisasi Kurikulum, ana 4 warna pengorganisasian kurikulum ya iku:
 Mata wulangan kang kapedhot (isolated subject), kurikulum kasusun saka pirang - pirang mata wulangan kang kapedhot - pedhot, kang diajaraké dhéwé - dhéwé tanpa ana gegayutan karo mata wulangan liyané. 
 Mata wulangan kang korelasi, korelasi diadani dadi upaya kanggo ngurangi kelemahan - kelemahan minangka akibat pamedhoting mata wulangan. Prosedur kang dilakokaké ya iku njlèntrèhaké pokok - pokok kang padha - padha korelasi kanggo nggampangaké siswa nampa wulangan tartamtu.
 Babagan studi (broad field), ya iku organisasi kurikulum kang nglumpukak maéta wulangan kang mèh padha sarta duwé titikan kang padha lan dikorélasèkaké ing siji babagan pangajaran. Salah sawijiné mata wulangan bisa didadèkaké core subject, lan mata wulangan liyané dikorèlasèkaké kanthi core mau.
 Program kang kapunjer ing siswa (child centered), ya iku program kurikulum kang focus ing kagiyatan siswa, ora ing mata wulangan.
 Inti prakara, (core program), ya iku salah sawijiné program kang wujud unit - unit prakara, prakara - prakara mau dijupuk saka salah sawijiné mata wulangan tartamtu, lan wulangan liyané diwènèhaké lumantar kagiyatan - kagiyatan sinau ing sajeroning upaya ngebarakaé prakara.
 Ecletic program, ya iku salah sawijiné program kang nggolèki imbangé antarané organisasi kurikulum kang kapunjer ing mata wulangan lan siswa.

Miturut ekletik program, mata wulangan kang dhedhasar KTSP kapantha dadi lima golongan wulangan ya iku:
 Golongan mata wulangan agama lan akhlak mulia.
 Golongan mata wulangan kewarganagaraan lan kapribadèn.
 Golongan mata wulangan ngèlmu kawruh lan teknologi.
 Golongan mata wulangan estetika.
 Golongan mata wulangan jasmani, ulah raga, lan keséhatan.

Cathetan sikil

Pandhidhikan
Rodrigo Sebastián Palacio () ya iku salah sijing juru main ngarep tim nasional bal-balan Argentina sing dhuwur awaké 175 cm lan panyerang sing main ing klub Inter Milan.

Palacio naté main kanggo klub Bella Vista, Huracán (TA), Banfield, Boca Juniors lan Genoa sadurungé gabung karo Internazionale.

Réferènsi

Pranala njaba
Player profile at Genoa official site 
Genoa Stats at ESPN Soccernet
Argentine Primera statistics 
Rodrigo Palacio World Cup stats and timeline at FootballDatabase.com
Video of goal
Interview – Catch him while you can: Palacio is what makes Boca tick, but Europe is calling at Southamericanfutbol.com

Lair 1982
Wong urip
Palacio
Pemain Boca Juniors
Pemain Genoa C.F.C.
Pemain F.C. Internazionale Milano
Pamain Bèker Donya FIFA 2014
Pamain bal-balan Argèntina
Wálter Adrián Samuel ( kanthi jeneng Walter Adrián Luján
) ya iku juru main bal-balan Argentina sing posisiné minangka bèg tengah. Saiki panjenengané main kanggo Internazionale ing Serie A lan kanggo .

Samuel naté main kanggo Newell's Old Boys, Boca Juniors, Roma, Real Madrid, sadurungé mbéla Inter Milan wiwit taun 2005. Samuel wés main ping 55 lan nyétak 5 gol sasuwené karir internasionalé bareng . Panjenengané mèlu mbéla Argentina ing Piala Donya FIFA 2002, Piala Konfederasi FIFA 2005, lan Piala Donya FIFA 2010.

Réferènsi

Pranala njaba 

 
  Profil di situs web Lega Serie A 

Lair 1978
Wong urip
Pemain bal-balan Argentina
Pemain Piala Donya FIFA 2002
Pemain Piala Konfederasi FIFA 2005
Pemain Newell's Old Boys
Pemain Boca Juniors
Pemain A.S. Roma
Pemain F.C. Internazionale Milano
Pamain Real Madrid CF
Pamain Bèker Donya FIFA 2010
Pamain Bèker Éropah UEFA 2012
Pamain bal-balan Argèntina
Juan Sebastián Veron () ya iku juru main bal-balan profésional sing asalé saka Argentina sing main minangka glandhang serang kanggo Estudiantes. Panjenengané diarani La Brujita (Penyihir Cilik), mèlu-mèlu aranan La Bruja (Si Penyihir) sing diwènèhaké kanggo bapaké, Juan Ramón sing uga naté main kanggo Estudiantes.

Veron naté main kanggo Boca Juniors, Sampdoria, Parma, Lazio, Manchester United, Chelsea, lan Internazionale. Ing taun 2006, Veron bali ing Argentina kanggo main bareng klub papan panjenengané miwiti karir bal-balan, Estudiantes lan dadi kapten tim utama.

Veron wés main ping 73 lan nyétak 9 gol kanggo . Ing kesempatan Copa América 2007, Veron diwènèhi kesempatan bali main timnas Argentina.

Ing taun 2004, Veron kapilih dadi anggota FIFA 100, pratélan 125 juru main bal-balan paling apik ing 100 taun pungkasan miturut Pelé. Verón duwé kewarganagaraan ganda, Argentina lan Italia.

Karier Klub 
 Estudiantes de La Plata (1994–1995, 2006–)
 Boca Juniors (1995-1996)
 Sampdoria (1996–1998)
 Parma (1998–1999)
 Lazio (1999–2001)
 Manchester United (2001–2003)
 Chelsea (2003–07)
 Inter Milan sebagai pinjaman (2004–06)

Prestasi

Klub 
Estudiantes
 Argentina Primera División: Apertura 2006, Apertura 2010
 Piala Libertadores: 2009

Parma
 Piala UEFA: 1998–99
 Coppa Italia: 1998–99

Lazio
 Serie A: 1999–2000
 Coppa Italia: 1999–2000
 Supercoppa Italiana: 2000
 Piala Super UEFA: 1999

Manchester United
 Liga Utama Inggris: 2002–03

Internazionale
 Serie A: 2005–06
 Coppa Italia: 2004–05, 2005–06
 Supercoppa Italiana: 2005

Individual 
 Premier League Player of the Month: September 2001
 Pemain Paling Apik Amérika Kidul: 2008, 2009

Réferènsi

Pranala njaba 
  Statistik Argentine Primera
 ArgentineSoccer - Statistik ing Argentinesoccer
 

Lair 1975
Wong urip
Pemain bal-balan Argentina
Pemain Piala Donya FIFA 2002
Pemain Estudiantes de La Plata
Pemain Boca Juniors
Pemain U.C. Sampdoria
Pemain Parma F.C.
Pemain S.S. Lazio
Pamain Manchester United FC
Pemain Chelsea F.C.
Pemain F.C. Internazionale Milano
Pamain Bèker Donya FIFA 2010
Pamain Bèker Éropah UEFA 2012
Pamain bal-balan Argèntina
Iwak Bilih (Mystacoleucus padangensis) iku sajinising iwak banyu tawa sing èndemik ing Tlaga Singkarak lan kali-kali saindhengé, Sumatra Kulon. Iwak iki cilik-cilik lan maksimal gedhéné dadi 11 mm. Iwak Bilih isih karabaté Iwak Wader sing luwih akèh sumebar.

Kagunan 
Iwak bilih iku kalebu iwak konsumis sing  wigati, minimal kanthi lokal ing tlatah asalé ya iku Sumatra Kulon. Iwak iki bisa nguwasani andil prodhuksi iwak ing Telaga Singkarak nganti 73,8% ing taun 2003 sing gunggungé nganti 352,3 ton. Nanging sajatiné prodhuksi iki wis anjlog kanthi drastis yèn dibandhingaké ing taun 1998 sing gedhéné ana 736,46 ton. Olèhé anjlog iki wis diramal sadurungé.

Padatané iwak bilih diolah mawa digaringaké lan diasinaké dadi bisa awèt suwé.

Iwak iki naté dadi komoditas èkspor lan didol menyang nagara tetangga Malaysia lan Singapura. Nanging émané wis tau mèh cures déné olèhé golèk iwak iki ora sadar lingkungan urip.

Pranala njaba  

Cyprinidae
Iwak

id:Bilis
Rigel () (β Ori / β Orionis / Beta Orionis) ya iku bintang ingkang padhang piyambak ning rasi Orion lan bintang kang lumebu ing pratélan bintang ingkang padhang piyambak kaping enem ning langit nalika bengi, karo magnitudo visual 0.18. Meski duwé penamaan Bayer "beta", Rigel tansah nganti luwih padhang saka Alpha Orionis (Betelgeuse).

Ètimologi 

Jeneng Rigel asalé saka tembung Riǧl Ǧawza al-Yusra, saka basa Arab kang artiné "kaki kiri". Jeneng liyané ya iku:

Saliyané rasi Orion, bintang iki uga kagolong anggota saka rasi, asterisma utawa kelompok:

Rujukan 

Rasi bintang Orion
Antariksa
Pencarian Terakhir inggih punika filem drama Indonesia ingkang dipunrilis wonten ing 2012. Film punika dipunsutradarani Affandi Abdul Rachman sarta dipunparagani Lukman Sardi, Richa Novisha, Yama Carlos, saha Alex Abbad. Film punika dipunpundhut adhedasar naskah karyaning Syamsul Hadi.

Sinopsis 
Sita angsal warta wigati saking pos Jagawana gunung Sarangan, gunung ingkang misuwur angker, babagan sampun kalih dinten Ganjar rayinipun kaliyan réncang grup pendhakian déréng lapor wonten ing pos satunggal, sedayanipun dipunkuwatiraken ical ing tengah margi pendhakian, kadadosan punika ndamel Sita shock, dinten punika ugi Sita sesarengan kaliyan Oji langsung tindak madosi Ganjar saha réncang-réncangipun.
Tanpa Sita saha Oji mangertosi, Bagus ngrawuhi Tito, réncang lami ingkang ngasingaken diri amargi trauma kanthi masa lalunipun ingkang sampun ngrusak reréncanganipun piyambak. Wonten carita manawi Gunung Sarangan dipunjagi déning lelembut, saha sinten kemawon ingkang dumugi ing gunung punika kedah manut sarat-sarat tartamtu. Jaman biyén Norman saha Tito naté ical ing Gunung Sarangan, sapunika namung Norman ingkang slamet, Tito dipunnyatakaken ical kanthi misterius ing salah satunggal tlatah gunung Sarangan ingkang angker punika. Kanthi prastawa punika, Tito asring dipuncaketi kaliyan raos salah, piyambakipun mundhut kaputusan kanggé mundhur saking kagiyatan pecinta alam. Bagus maksa Tito supados tindak minangka tim SAR ing Gunung Sarangan kanggé mbiyantu madosi Ganjar saha réncang-réncangipun. Tito sarujuk kanthi panyuwunipun Bagus, amargi cara punika salah satunggaling kanggé nebus kléntuning piyambakipun kaliyan Sita saha Oji.
Sasampunipun pinten-pinten dinten madosi, kadadosan punika nemokakaen titi terang kanggé Tito, piyambakipun nemokakaen teka teki icalipun Norman. Punapa sedayanipun saged nemokaken Ganjar saha réncangipun?

Ingkang maragani 
Alex Abbad, Richa Novisha, Lukman Sardi, Yama Carlos, Tesadre, Tesadesrada Ryza, Aiman Faisal, Imelda Soraya, Ricky Novèl, Dian Ari Praswarti, Anwar Fauzy, Wanda Nizar, Tupang Tiar, Verdi Solaiman, Endris Sukmana

Cathetan suku

Pranala njaba 
 Ulasan di Filmpendek 
 Situs Resmi
 Ulasan di Cineplex

Film Indonesia taun 2008
Selendang Rocker inggih punika filem drama Indonesia ingkang dipunrilis wonten ing 22 Oktober 2009. Film punika dipunsutradarani Awi Suryadi sarta dipunparagani Candil, Saykoji, Ramzi, Edric Tjandra, Joe P-Project, saha Sarah Jane.

Sinopsis 
THE PANKY, grup musik rock ingkang jenengipun milai mandhap, dipunketuani déning Ipank, vokalis ingkang remen gela, Ozy drummer ingkang remen randat, Eric guitaris ingkang remen nesu, sarta Joy ingkang gadhah sarira tambun ugi asring ngentut.
Sapunika, prodhuser The Panky gadhah gegayuhan ndamel album kolaborasi antawisipun Ipank saha Munanada, penyanyi melayu senior ingkang dipunanggep minangka Raja musik melayu, nanging jenengipun ugi saweg mandhap. Kolaborasi punika dipunkarepaken ajeng ndamel jenengipun misuwur malih. Ipank boten sarujuk, amargi piyambakaipun anti musik melayu.
Pakaryan sedayanipun dipunwiwiti kanthi boten kalampahan kanthi gancar, Munanada ingkang sanget agamis nyuwun sinten kemawon ingkang dados partner kedah manut kaliyan aturan saking piyambakipun. Ipank kaliyan réncang-réncang dipunceramahi sesarengan dipuncopoti tindhikanipun, ngantos tato sedayanipun ugi ajeng dipunsetrika. Ingkang sapindha Ipank kaliyan réncang-réncang manut kemawon, nanging langkung lami sedayanipun kesel, saéngga rikala gladhen asring kadadosan ribut-ribut ngantos perkelahian, saha ingkang pungkasan rikala Munanada ngendika manawi Ipank sampun nyakiti manahipun kaliyan boten ngehargai para lelahur melayu saha kedah nampi hukuman babagan prakawis punika.
Kanthi kadadosan punika, ing pundi kemawon Ipank midhangetaken lagu melayu Munanada, pengamen ing lampu abrit, ngantos piyambakipun dipuntilang pulisi, jebul pulisinipun ugi nyekar lagu melayu.Sumpah Munanada terus kamajengan, ngantos Ipank tepang saha tresna kaliyan gadhis ayu namanipun Gabby, jebul putrinipun Munanada. Tentu kemawon Munanada boten ngrestui gayutan punika. Ipank dipunusir saha dipunancem supados boten nyaketi putrinipun. Pinten-pinten cara dipunlakokaken ipank kanggé kepanggih Gabby, nanging dipunkéndelaken déning Munanada. Ngantos Gabby ngendika manawi ipank kedah mbuktikaken manawi piyambakipun saged dados hebat saha ngalahaken Raja melayu Munanada.
The Pangky langkung gladhen lagu melayu kaliyan para jawara-jawara melayu. Ingkang pungkasan, The Pangky ndamel lagu Pop Melayu kanthi nggandheng musik rap.

Cathetan suku

Pranala njaba 
 Ulasan di Cineplex

Film Indonesia taun 2009
Serigala Terakhir inggih punika filem drama kriminal saking Indonésia ingkang dipunrilis wonten ing 5 November 2009. Film punika dipunsutradarani Upi Avianto sarta dipunparagani Vino G. Bastian, Al Fathir Muchtar, Dallas Pratama, Dion Wiyoko, Ali Syakieb, Reza Pahlevi, Fanny Fabriana, dan Zaneta Georgina.

Piala Citra FFI 2009 
 Nominasi Piala Citra-Ingkang maragani Utama Pria (Vino G. Bastian)
 Nominasi Piala Citra-Pengarah Sinematografi
 Nominasi Piala Citra-Tata Artistik
 Nominasi Piala Citra-Tata Suara

Sinopsis 
Ing pinggiran Jakarta wonten pinten-pinten remaja jaler ingkang yasa reréncangan kang kuwat, inggih punika Ale (Fathir Muchtar), Jarot (Vino G Bastian), Lukman (Dion Wiyoko), Sadat (Ali Syakieb), Reza Pahlevi (Fatir), dan Jago (Dallas Pratama). Ale punika tiyang ingkang paling nonjol ing antawisipun sadaya tiyang kalawau. Jiwa kapemimpinan katingal sanget saking piyambakipun, wondéné Jarot tiyang ingkang paling kéndel saha boten kathah wicara.
Wonten prastawan ing tetandhingan bal-balan pungkasanipun kaributan, sapunika Ale ngraos ajrih amargi lawanipun bekta péso, sadayanipun usaha kanggé mbiyantu Ale saking serangan punika kanthi Jarot ingkang nyelametaken Ale. Tanpa dipunnyana, péso punika nancep ing sariranipun lawan kang sampun kathah rah, saha pejah. Dumadakan sadayanipun nilaraken Jarot piyambakan ingkang saweg jumeneng kéndel amargi boten pitados.
Reréncangan kang kuwat punika dipunuji, Jarot kedah ngalami pengalan ingkang pait inggih punika mlebet ing kunjara piyambakan, kanthi boten wonten tiyang ingkang pedhuli.
Kanthi laraning manah, Jarot éwah dados manungsa kang keras, Jarot mundhut kaputusan sasampunipun medal saking kunjara piyambakipun ajeng gandheng kaliyan kalompok Naga Hitam ingkang kosok balén arahipun kaliyan kalompok Ale, amargi kalompok Naga Hitam punika mungsuh ageng kalompok Ale.
Cara kanthi cara dipunlakoni kanthi rumit, napa malih rikala Jarot njalin gayutan katresnan malih kanthi kéndel kaliyan Aisya (Fanny Fabriana), rayi Ale. Cara Jarot punika dipunanggep mbahayakaken kalig kalompok ingkang saweg berseteru.
Ale pejah, Jarot mejahaken kalih réncangipun. Ingkang pungkasan, Jarot ugi dipunpejahaken.

Cathetan suku

Pranala njaba 
 Situs Resmi 
 Ulasan di Cineplex

Film Indonésia taun 2009
Film drama Indonésia
Film drama kriminal Indonésia
Xi Jinping (pinyin: Xí Jìnpíng; pangucapan . Dhèwèké dadi Sekretaris Jenderal Parté Kuminis Cina, Ketua Komisi Militer Pusat, Wakil Présidhèn Républik Rakyat Cina, Présidhèn Central Party School, lan anggota pertama saka Komite Tetap Politburo PKC. Jinping uga dadi anggota Sekretariat Pusat Parté Kuminis Cina, dan Wakil Ketua Komisi Militer Pusat.,  ya iku pemimpin tertinggi Républik Rakyat Cina saiki.

Jinping ya iku anaké veteran kuminis Xi Zhongxun (1913–2002), dhèwèké ngawali karier pulitike ing provinsi provinsi Fujian. Dhèwèké banjur diangkat dadi ketua parté ing provinsi Zhejiang, lan sabanjuré banjur diangkat dadi ketua parté ing Shanghai sawisé Chen Liangyu dipecat. Jinping dikenal amarga dhèwèké ora seneng marang korupsi lan katerbukaané marang reformasi pulitik lan ékonomi pasar ing RRC. Posisiné ing kancah perpulitikan Cina nggawe dhèwèké dadi penerus kalima, nggantikaké Hu Jintao, minangka Sekretaris Jenderal lan pemimpin saka Parté Kuminis Cina.

Xi Jinping ngendika yèn kapemimpinané arep dienggo kanggo majokaké manèh perékonomian Républik Rakyat Cina

Kauripané 
Xi Jinping lair tanggal 15 Juni 1953 ing Beijing. Asalé wong tuwané saka Xiying ing Dengzhou, Henan. Xi ya iku pemimpin pertama saka parté kuminis. Dhèwèké anak sing nomer loro saka Xi Zhongxun, salah sawijiné tokoh Kuminis gerilya obahan ing Shaanxi lan mantan Wakil Mahamantri. Nalika semono bapake dadi kepala departemen propaganda Parté Kuminis banjur dadi Wakil Ketua Konggrès Rakyat Nasional. Ibune ya iku Qi Xin. Nalika Xi sepuluh taun, bapake dipecat banjur dikirim kanggo kerja ing pabrik ing Luoyang. Nalika Xi 15 taun bapake dikunjara (1968), sasuwené Revolusi Kebudayaan. Tanpa ana bapake, Xi lunga kerja menyang Yanchuan County, Shaanxi. Dhèwèké banjur dadi sekertaris produksi parté.

Saka taun 1975 nganti 1979, Xi sinau teknik kimia ing Universitas Tsinghua Beijing. Saka taun 1979 nganti n1982 dhèwèké dadi sekretarise Geng Biao, banjur dadi wakil mahamantri lan Sekretaris Jenderal Komisi nMiliter Pusat.

Réferènsi

Pranala njaba 

 Biography at www.chinavitae.com
 
 Xi Jinping collected news and commentary at the China Digital Times
 
 
 feature artice on Xi, 29 September 2012
 
 
 U.S. Embassy Beijing, Portrait of Xi Jinping, via United States diplomatic cables leak
 Osnos, Evan, "China’s Valentine’s Day in Washington", The New Yorker, 14 February 2012. Review of comment accompanying Xi's visit.

Gubernur Fujian
Pemimpin Parté Kuminis Cina
Tokoh dari Beijing
Wakil Présidhèn Républik Rakyat Cina
Pulitikus Républik Rakyat Cina
Lair 1953
Purple Love inggih punika filem drama Indonesia kang dipunrilis wonten ing 12 Mèi 2011 ingkang dipunsutradarani Guntur Soeharjanto sarta dipunparagani Ungu dan Nirina Zubir.

Sinopsis 
Sesarengan kaliyan réncang-réncangipun, Makki, Onci, Rowman saha Enda, Pasha gadhah rencana nglamar kekasihipun inggih punika Lisa (Qory Sandioriva), nanging Lisa mutusaken hubunganipun kaliyan Pasha saha langkung milih tiyang sanès. Pasha kepedhot atine. Réncang-réncangipun milai kwatir déning piyambakipun, lajeng mutusaken mundhut tindakan. Makki nimbali lembaga ingkang tugasipun maringi motivasi, kagunganipun Talita (Nirina Zubir). Kanthi pinten-pinten cara, piyambakipun lakokaken supados Pasha bangkit malih, nanging cara punika boten saged ngicalaken laraning manah Pasha. Talita njodohaken Pasha kaliyan klienipun, Shelly (Kirana Larasati). Nanging Shelly malah tresna sanget kaliyan Oncy, makaten ugi Oncy. Kanthi raos boten kersa, Oncy saha Shelly njalanaken gayutan kanthi boten konangan déning sanèsipun. Talita ugi bingung rikala Shelly nolak kanggé dipunjodohaken kaliyan Pasha, Talita sadar manawi Shelly sajatosipun tresna kaliyan Pasha, makaten ugi Pasha. Talita kéder saha mundhut kaputusan mundhur saking pakaryananipun. Boten dipunsengaja, Pasha mirengaken gineman punika, ingkang ndadosaken laraning manah Pasha malih, piyambakipun nginten manawi Talita pura-pura tresna amargi arta, Talita boten terima kanthi tudhuhan Pasha, piyambakipun lajeng tindak kanthi boten wonten tiyang ingkang mangertosi wonten pundi tindakipun. Makki saha réncang-réncangipun gela, nyuwun Pasha kanggé madosi sarta nyuwun pangapunten déning Shelly.
Rikala Makki saha réncang-réncangipun dumugi wonten ing papan pakaryanipun Shelly, sedayanipun kepanggih kaliyan pasien Talita, namanipun Dio (10 Taun), Talita sampun janji ajeng ndoalani Dio sarta réncang-réncangipun ing rumah sakit. Pasha saha réncang-réncangipun mutusaken kanggé nggantosaken Talita. Wonten ing rumah sakit sedayanipun kepanggih Talita ingkang sampun ndedikasikaken pagesanganipun kanggé mbiyantu para tiyang ing betah bantuanipun, amargi piyambakipun ugi gerah parah, punika ingkang ndadosaken Talita boten purun kaliyan Pasha, piyambakipun ngraos yuswanipun boten lami malih. Pasha ngraos namung Talita wanita ingkang dipuntresnani, piambakipun kaliyan réncang-réncangipun ngraos manawi wekdal punika ingkang saé kanggé mbahagiyakaken Talita. Pasha nglamar Talita. Dumadakan Lisa dugi sarta ngendika manawi Pasha punika tiyang ingkang langkung saé kanggé piyambakipun.

Ingkang maragani 
 Pasha-Pasha
 Onci-Onci
 Makki-Makki
 Rowman-Rowman
 Enda-Enda
 Talita-Nirina Zubir
 Lisa-Qory Sandioriva
 Shelly-Kirana Larasati

Cathetan suku

Pranala njaba 
 Ulasan di Cineplex

Film basa Indonesia
Film drama Indonesia
Film Indonesia taun 2011
Starvision
Kabayan Jadi Milyuner inggih punika filem drama utawa komedi Indonésia ingkang dipunrilis wonten ing 23 Dhésèmber 2010.Film punika dipunsutradarani Guntur Soeharjanto sarta dipunparagani Jamie Aditya sarta Rianti Cartwright.

Ingkang maragani 
 Kabayan-Jamie Aditya
 Armasan-Aming
 Bos Rocky-Christian Sugiono
 Iteung-Rianti Cartwright
 Abah-Didi Petet
 Ambu-Meriam Bellina
 Ustad Soleh-Slamet Rahardjo

Sinopsis 
Pesantren prasaja As-Salam pamarsanipun Ustad Soleh (Slamet Rahardjo), dumadakan kaganggu kanthi dumuginipun pengusaha real estate Boss Rocky (Christian Sugiono) ingkang ancasipun numbas tlatah pesantren kanggé dipunyasa resort, nanging niyat Bos Rocky boten kagayuh amargi kepanggih kaliyan tiyang ingkang jujur, boten mempan kaliyan iming-iming menapa kemawon, inggih punika tiyang kapitadosanipun ustad Soleh, nom-noman lugu kang pinter namanipun Kabayan (Jamie Aditya), sesarengan kaliyan réncangipun Armasan (Amink). Rikala Kabayan tresna kaliyan akuntanipun Bos Rocky, Iteung (Rianti Cartwright), Boss Rocky nyuwun Iteung dados mata-mata, supados Kabayan purun napak asmani layang prajanjén jual beli tanah kanthi iming-iming tresna saking Iteung. Supados Iteung boten saged nolak. Bos Rocky ugi ngakali Abah (Didi Petet) saha Ambu (Meriam Bellina), supados mbiyantu piyambakipun kanggé ngapusi Kabayan. Dhateng rama saha ibunipun Iteung, Bos Rocky njanjikaken manawi Kabayan sampun tapak asma, piyambakipun ajeng njagi lestantuning alam dhusun sarta yasa masjid énggal ing dhusun punika kanthi asma ramanipun Iteung.
Amargi sampun yakin manawi Iteung punika bidadari saking tawang kang dipuntakdiraken kanggé piyambakipun, lajeng Kabayan napak asmani layang mau, saéngga pesantren dipunnyatakaken sampun dipunsadé Bos Rocky. Kabayan kaliyan sadaya kulawarga sarta sadhérekipun nengga dumugining pengantén, nanging ingkang dipuntengga boten dugi utawi sia-sia. Kadadosan punika ndamel Kabayan lingsem kaliyan para warga, saéngga piyambakipun tindak dhateng Jakarta kanggé mundhut pesantren sarta Iteung malih. Sesarengan kaliyan Armasan, Kabayan tindak ing Jakarta.
Ing kutha, jebul Abah saha Ambu sampun ngrestuni Iteung kaliyan Bos Rocky. Abah saged kemawon mbatalaken manténan punika, nanging kanthi sarat Kabayan angsal arta 1 milyar kanthi wekdal seminggu. Mirengaken sarat punika, Kabayan saha Armasan bingung.
Kathah tiyang ngendika, boten wonten ingkang boten mungkin ing Jakarta. Tetembungan punika jebul leres, kathah kaajaiban ingkang dipunalami déning Kabayan. Menapa saged Kabayan angsal arta semilyar kanthi wekdal seminggu? Menapa piyambakipun dados garwanipun Iteung?

Tembang Tema 
Tembang tema filem punika kalebu ing album Melly Goeslaw ingkang irah-irahanipun Dancing In The Silence. Melly sampun ngasilaken kalih tembang kanggé filem punika ingkang irah-irahanipun “Yuk Kita Jadian” dipundadosaken single saha “Apa Bagusnya Dia”.

Cathetan suku 

 Ulasan di Cineplex

Film basa Indonésia
Film drama Indonésia
Film komedi Indonésia
Film Indonésia taun 2010
Kharisma Starvision Plus
Sekuel filem
Bilis, bilih, utawi bako (Mystacoleucus padangensis) punika satunggaling jinis iwak toya tawar anggota suku Cyprinidae ingkang panyebaranipun winates ing Pulo Sumatera mliginipun ing Tlaga Singkarak lan Tlaga Maninjau ing Sumatera Barat saha ing lèpèn-lèpèn alit sanèsipun ing kiwa-tengené mriku. Kalebet ugi wonten ing Batang Kuantan ing kabupatèn Kuantan Singgigi ingkang hulunipun dhateng Tlaga Singkarak . Sapunika ulam bilis ugi dipun-introduksi dhateng Danau Toba ing Sumatra Utara .

Cathetan suku 

Iwak
Sato kéwan
Politeknik Sawunggalih Aji utawa kasingkat POLSA diadhekaké déning Yayasan Pendidikan Sawunggalih Aji ing tanggal 27 September 2000 kanthi akta No.13. Notaris/PPAT Bardo Djumeno, SH. Parintisan pangadhekan POLSA diwiwiti ing taun 1998 lan disahaken  déning Surat Dudutan Mendiknas Republik Indonesia Nomor: 118/D/O/2001, tanggal 2 Agustus 2001, kanthi telu program studi ya iku:

 Akuntansi
 Administrasi Bisnis
 Teknik Informatika

Pawiyatan luhur swasta ing Jawa Tengah
Universitas Pandanaran, yaiku Pawiyatan luhur swasta ing Semarang, Indonésia, kang diadhekaké ing taun  1996. Rektor ing taun 2010 yaiku Dr. Inu Kencana Syafiie, M.Si.

Fakultas 

Universitas Pandanaran duwé 5 fakultas, yaiku:

 Fakultas Teknik Sipil lan Perencanaan
 Fakultas Teknologi Industri
 Fakultas Ilmu Sosial lan Ilmu Pulitik
 Fakultas Ékonomi
 Fakultas Teknik

Pranala njaba 
Situs resmi

Pawiyatan luhur ing Jawa Tengah
Semarang
-	Pêñcon (Ind: pencon) yaiku sarupaning pêntholan/plênthukan kang ana ning têngah gamêlan kaya ta bonang, kêthuk, kêmpyang, kênong, kêmpul, lan gong. Pêñcon iki sing lumrahe kathuthuk dêning thuthuk tabuh supaya gamêlan iku bisa mêtokake swara.
Universitas Semarang (kasingkat USM) ya iku pawiyatan luhur swasta ing Kutha Semarang, Jawa Tengah, Indonesia. Pawiyatan luhur punika didhamél kaliyan Yayasan Alumni Universitas Diponegoro. 
Pawiyatan luhur sapunika duwé lokasi kampus ing margi Soekarno-Hatta, Tlogosari, Semarang.
Saprene USM duwé 180 dhosèn, 176 tenaga pandukung, pira-pira fasilitas akademik lan umum, 6.958 mahasiswa lan 4.264 lulusan (D-III, S-1 dan S-2)

Program Studi
Program Studi S-1 Ilmu Hukum
Program Studi S-1 Manajemen
Program Studi S-1 Akuntansi
Program Studi S-1 Psikologi
Program Studi S-1 Teknik Sipil
Program Studi S-1 Teknik Elektro
Program Studi S-1 Teknologi Hasil Pertanian
Program Studi S-1 Produksi Ternak
Program Studi S-1 Teknik Informatika
Program Studi S-1 Sistem Informasi
Program Studi S-2 Manajemen (MM)

program pendidikan profesional
Program Studi D-III Ilmu Hukum, 
Program Studi D-III Manajemen Perusahaan, 
Program Studi D-III Teknik Sipil Hidro, 
Program Studi D-III Teknologi Hasil Pertanian.

Pawiyatan luhur ing Jawa Tengah
Semarang